Public procurement notice: Contract Award Notice
Published: 2022-05-03
Buyer: Danmarks Nationalbank
Country: DK
Contract type: Services
Procedure: Restricted procedure
CPV classification: 72000000 | 72200000 | 72400000 | 72600000
Estimated value: 11500000 DKK
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Den overordnede målsætning for Kundens udbud er at udvikle en teknisk og kommunikativ tidssvarende ny hjemmeside og webshop, som samtidig er enkel og robust. Leverandøren skal levere en samlet standardløsning, med kundespecifikke tilpasninger, samt tilhørende driftsydelser (gerne cloudbaseret), applikationsvedligehold samt support.
Projektet omfatter nationalbanken.dk og herunder også den internationale pendant nationalbanken.dk/en, som tilsammen årligt har ca. 2 mio. besøgende. Hjemmesiden består af ca. 2.000 dansk- og engelsksprogede sider. Projektet skal derudover omfatte undervisning.nationalbanken.dk (kun dansk) og copenhagenmacro.dk (kun engelsk), som i alt består af ca. 50 sider. Som en ikke-integreret, men selvstændig løsning findes i dag Den Kgl. Mønts Webshop, kgl-moent.dk og royalmint.dk (dansk og engelsk), som tilsammen har ca. 160 sider. Webshoppen havde 123.000 besøgende i 2020, 36.000 besøgende i 2019 og 49.000 i 2018.
Teknisk forventes den nye Løsning at blive baseret på en standard CMS-platform, som gør at sikkerheden og stabiliteten er høj. Samtidig er forventningen, at drift, vedligehold, support og videreudvikling er ressourceeffektivt og samlet set vil reducere time-to-market.
Designmæssigt skal den nye Løsning tage udgangspunkt i det til formålet udviklede digitale designsystem. Designsystemet ligger i prototypen, som er en del af udbudsmaterialet. Designsystemet tager udgangspunkt i Kundens visuelle identitet og er udviklet sammen med Kunden. En eventuel videreudvikling af designsystemet under implementeringen foretages i tæt samarbejde med Kunden og dennes designteam.
Den tilbudte Løsning skal kunne integrere med flere væsentlige integrationer. Ambitionen med den nye webshop er at opdatere det grafiske udtryk og brugervenlighed i overensstemmelse med Designsystemet og prototypen. Desuden ønsker Kunden at automatisere en række af de manuelle processer ved ordrehåndtering for at spare behandlingstid. Automatiseringen skal primært ske ved integration med bankens ERP-system Microsoft Dynamics 365 FO.
Hjemmesiden og webshoppen skal desuden som minimum integreres med Kundens Active director, der bliver spejlet i Azure AD, ligesom hjemmesiden og/eller webshoppen skal integreres til følgende:
Uddannelse af brugerne (webmastere og redaktører) skal også være en integreret del af implementeringen af den nye Løsning.
I relation til punkt II.1.5): Rammeaftalens anslåede værdi af de ydelser der kan leveres i henhold til rammeaftalen er 10 millioner kr. eks. moms. Ordregivers skøn over rammeaftalens anslåede værdi er baseret på kommende behov samt det historiske forbrug. Det bemærkes, at kontraktsummen består af hhv. 5000 timers konsulentarbejde til udvikling og anden bestillingsydelser, samt i alt 5 mio. kr. eks moms til drift og vedligehold i en periode på 4 år efter udløb af rammeaftalen. Rammeaftalens maksimumsbeløb skal indregne yderligere 1000 timers konsulentarbejde.
Den samlede maksimale værdi af de ydelser, der skal leveres i henhold til rammeaftalen, udgør 11 millioner kr. eks. moms, idet der tages forbehold for de ved udbuddet indkomne tilbud priser.
Forskellen på den anslåede værdi og den maksimale værdi er begrundet i usikkerheden om rammeaftalens endelige værdi. Den anslåede værdi er således udtryk for ordregivers skøn over det forventede træk på rammeaftalen, mens den maksimale værdi udtrykker den højeste værdi af samtlige kontrakter, der skal leveres inden for rammeaftalens løbetid. Der er herved taget højde dels for ordregivers forventninger baseret på et mest sandsynligt træk på rammeaftalen, dels for den forventede usikkerhed, der er forbundet med dette skøn. I forhold til den anslåede værdi gøres der særligt opmærksom på, at tilbudsgiverne ikke er garanteret noget mindstetræk på rammeaftalen, og det anførte skøn indebærer ikke et tilsagn fra ordregiver om et mindstetræk på rammeaftalen. Afgørende for den skønnede værdi af rammeaftalen vil være usikkerhed i forbindelse med gennemførelse af integrationsarbejdet, samarbejdet med Kundens øvrige leverandører, samt den langvarige aftales indflydelse på risikovurderinger ifm. persondata og øvrig it sikkerhed.
Tilbudsgiver gøres særligt opmærksom på, at tilbudsgiver er bundet af de tilbudte priser, uanset hvilken omsætning, der konkret opnås under rammeaftalen, dvs. også i tilfælde af, at den konkrete omsætning afviger fra den anslåede værdi i såvel opad- som nedadgående retning.
Ordregiver kan som option, kræve integration mellem Leverandørens ITSM system og Kundens service integrators ITSM system.
Forud for udbuddet er der gennemført en designmæssig analyse med firmaet 1508 A/S, der er udmøntet i en analyserapport samt et designsystem og prototype. Dokumenterne er fuldt ud tilgængelige som en del af udbudsmaterialet.
I relation til punkt II.2.9) bemærkes, at hver ansøger kun kan indgive én ansøgning om prækvalifikation.


Winner: Novicell
Award value: 11500000
Number of bids: 2